HiTZ/EusExams-v2 huggingface dataset:
Herritarren parte-hartzearen eremuan, zer dira integritate-sistemak?
Options:
Etika publikoaren eta gobernu onaren sistemak dira, eta hori sustatzen duten erakundeek konpromisoa hartzen dute alderdi bi hauek aplikatzeko: batetik, beren kargudunen eta enplegatu publikoen (edo antzekoen) jokabide-kodeak eta kode etikoak, eta, bestetik, ekintza-sare bat —bai ekintza administratiboak, parte-hartzekoak eta prestakuntzakoak, bai analitikoak eta ebaluatzaileak—, erakundeekiko eta sistema demokratikoarekiko konfiantza publikoa sendotzeko.
Interes-taldeen edo zenbait interesen ordezkari diren taldeen erregistroak dira; talde horiek pertsona fisikoekin edo juridiko pribatuekin eta nortasun juridikorik gabeko antolakundeekin osatzen dira, eta administrazioen politika publikoak prestatzen eta aplikatzen aktiboki parte hartzeko jarduerak (zuzenekoak zein zeharkakoak) egiten dituzte, politika horien norabidean eragiteko, interes propioak, hirugarren batzuenak edo orokorrak defendatzeari begira.
Kontsultarako eta parte hartzeko organo tradizionalak dira, eta erakunde publikoen ordezkariekin eta herritarren erakundeekin osatuta daude; kontseilu moduan eratzen dira formalki, kontsultarako eta parte-hartzeko funtzioak dituztela, eta lege-mailako arauen eta arau-xedapen orokorren bidez arautzen dira.
Herritarren erakundeak edo zenbait interesen ordezkari diren taldeak dira. Pertsonen taldeak dira, eta, finantzaketa publikoarekin nahiz gabe, eratzen dira bizitza politikoan parte hartzeko eta beren proposamenak administrazio publikoei helarazteko, dituzten beharrak edo baztertuta dauden kolektiboen beharrak asetzeko, edo kulturaren, kirolaren...  arloko interesak sustatzeko.
Answer (option index, 0-based): 0
Administrazio publikoen kalitatea eta efikazia balioesteaz ari garela, zein da zuzena?
Options:
Antolakunde batek kudeaketa-sistema eraginkorra duela esaten dugu bezeroek espero dutena gainditzen duenean eta emaitzak eta prozesuak etenik gabe hobetzen dituenean.
Antolakunde batek kudeaketa-sistema eraginkorra duela esaten dugu etika publikoaren eta gobernu onaren sistema bat duenean, eta hori sustatzen duten erakundeek konpromisoa hartzen dutenean alderdi bi hauek aplikatzeko eta garatzeko: batetik, beren kargudunen eta enplegatu publikoen (edo antzekoen) jokabide-kodeak eta kode etikoak, eta, bestetik, ekintza-sare bat —bai ekintza administratiboak, parte-hartzekoak eta prestakuntzakoak, bai analitikoak eta ebaluatzaileak—, erakundeekiko eta sistema demokratikoarekiko konfiantza publikoa sendotzeko.
Antolakunde batek integritate-sistema bat duela esaten dugu bezeroek espero dutena gainditzen duenean eta emaitzak eta prozesuak etenik gabe hobetzen dituenean.
Antolakunde batek kudeaketa-sistema eraginkorra duela esaten dugu administrazioa digitalizatzeko prozesu bat gauzatzen duenean, prozesuak eta emaitzak hobetuz.
Answer (option index, 0-based): 0
Erreferentziako nazioarteko antolakunde bat da, 2011n sortua, helburu duena gobernu «irekiagoak, arduratsuagoak eta herritarrekiko hurbilagoak» sustatzeko tresnak ebaluatzea eta garatzea. Zer erakunde da?
Options:
Nazioarteko Gardentasuna.
Pro Acceso Koalizioa.
Gobernu Irekirako Aliantza.
Datuak Babesteko Europako Lantaldea.
Answer (option index, 0-based): 2
Zer dira informazio-laguntzako dokumentuak?
Options:
Lengoaia natural edo konbentzionaleko adierazpen oro eta beste edozein adierazpen grafiko, soinuzkoa edo irudizkoa, edozein euskarri materialetan jasoak, baita euskarri informatikoetan ere.
Erregistratutako informazio oro, haren forma eta ezaugarriak edozein izanik ere, erakunde, entitate edo norbanako batek bere egitekoak burutzean jasoa, sortua edo gordea.
Administrazio-kudeaketan laguntzeko, administrazioak informazioa lortzeko soilik erabiltzen dituen dokumentuen multzoa (inprimakiak, administrazio-dokumentuen fotokopiak, arauzko xedapenen fotokopiak, liburuxkak eta abar). Hortaz, dokumentazio hori ez da espedienteetan sartuko, ezta artxiboetan mantenduko ere.
Modu elektronikoan dagoen edozein eratako informazioa; euskarri elektronikoan artxibatuta dago, formatu jakin batean, eta identifikatu egin daiteke eta tratamendu berezitua izan dezake.
Answer (option index, 0-based): 2
Zer da dokumentu elektronikoa?
Options:
Modu elektronikoan dagoen edozein eratako informazioa; euskarri elektronikoan artxibatuta dago, formatu jakin batean, eta identifikatu egin daiteke eta tratamendu berezitua izan dezake.
Administrazio-objektu digitala, informazioa (datuak) eta informazio horri lotutako datuak (sinadura eta metadatuak) dituena.
Lengoaia natural edo konbentzionaleko adierazpen oro eta beste edozein adierazpen grafiko, soinuzkoa edo irudizkoa, edozein euskarri materialetan jasoak, baita euskarri informatikoetan ere.
Erregistratutako informazio oro, haren forma eta ezaugarriak edozein izanik ere, erakunde, entitate edo norbanako batek bere egitekoak burutzean jasoa, sortua edo gordea.
Answer (option index, 0-based): 0
Baliozkotzat jotzeko, zer baldintza bete behar dituzte administrazio-dokumentu elektronikoek?
Options:
Eman diren unearen denbora-erreferentzia bat izatea.
Sartu behar diren espedienteari dagokion zenbakia jartzea.
Erabili den sinadura elektronikoaren sistemari dagokion erreferentzia jartzea.
Aurreko hiru erantzunak zuzenak dira.
Answer (option index, 0-based): 0
Adierazi zein den erantzun OKERRA. Dokumentu elektroniko baten osagaiak dira:
Options:
Edukia, dokumentuko datu- edo informazio-multzo gisa ulertuta.
Dokumentu elektronikoen metadatuak.
Hala badagokio, sinadura elektronikoa.
Informazio-laguntzarako dokumentuak.
Answer (option index, 0-based): 3
Administrazio-espedientea dela eta, zein da zuzen?
Options:
Izapideak egiteko beharrezkoa den dokumentazioa eta informazio-laguntzarako agiriak eduki behar ditu.
Administrazio-ebazpen baten aurrekari eta oinarri diren dokumentuen eta egintzen multzo ordenatua da, bai eta ebazpen hori betearazteko eginbideak ere.
Jatorrizko dokumentuak izango ditu.
Paperezko formatua izango du.
Answer (option index, 0-based): 1
Sailkapen-taula dela eta, zein da zuzena?
Options:
Dokumentu-sail bakoitzarentzat artxibo-maila bakoitzean izan behar duen iraupena, kontserbatzeko epea eta eskuragarritasun-maila ezartzen dituen tresna da.
EAEko administrazio publikoan, sail, erakunde autonomo, zuzenbide pribatuko erakunde publiko edo sozietate publiko bakoitzeko antolaketaz eta artxiboaz arduratzen diren langileek egiten dute.
Administrazio-ebazpen baten aurrekari eta oinarri diren dokumentuen eta egintzen multzo ordenatua da, bai eta ebazpen hori betearazteko eginbideak ere.
Edozein artxibo-sistema kudeatzeko tresna da. Dokumentu-funtsaren antolaketa islatzen du eta haren egiturari buruzko funtsezko datuak ematen ditu.
Answer (option index, 0-based): 3
Euskal Autonomia Erkidegoko herri-administrazioaren artxibo-sistemaren antolamenduari eta funtzionamenduari buruzko 174/2003 Dekretua...
Options:
Ez zaio Eusko Jaurlaritzari aplikatzen.
Datuak Babesteko Espainiako Agentziari aplikatzen zaio.
Ez zaio EITBri aplikatzen.
Emakunderi aplikatzen zaio.
Answer (option index, 0-based): 3
EAEko Administrazio Publikoaren artxibo-sistema kudeatzeko zer aplikazio informatiko erabiltzen da?
Options:
AKS/SGA.
CAU.
EJIE.
GAUR.
Answer (option index, 0-based): 0
Administrazio Publikoen Administrazio Prozedura Erkidearen 39/2015 Legeak, zer jasotzen du abiapuntutzat zioen azalpenean?
Options:
Izapidetze elektronikoa administrazio-prozedurak kudeatzeko modu berezi bat da.
Izapidetze elektronikoa ezin da izan prozedurak kudeatzeko modu berezi bat, baizik eta administrazioen ohiko jarduera izan behar da.
Izapidetze elektronikoa betebehar bat da herritarrentzat administrazio publikoekin harremanak izateko.
Izapidetze elektronikoa eskubide bat da administrazioentzat, administrazio-prozedurak kudeatzeko.
Answer (option index, 0-based): 1
Administrazio Publikoen Administrazio Prozedura Erkidearen 39/2015 Legearen 16.1 artikuluaren eta Sektore publikoak bitarteko elektronikoen bidez jarduteko eta funtzionatzeko Erregelamendua onartzen duen 203/2021 Errege Dekretuaren 37.2 artikuluaren arabera,
Options:
Administrazio publiko bakoitzak erregistro elektroniko orokor bat izango du.
Administrazio publiko bakoitzak erregistro elektroniko orokor bat izan dezake.
Administrazio publikoek erregistro elektroniko orokor bat izan dezakete.
Administrazio publikoek erregistro elektroniko orokor bat dute.
Answer (option index, 0-based): 0
Administrazio Publikoen Administrazio Prozedura Erkidearen 39/2015 Legearen 16. artikuluak xedatzen duenaren arabera...
Options:
Erregistro elektronikoak beste erregistro batzuekin guztiz uztartzeko modukoa izan behar du.
Erregistro elektronikoa sortzen duen araua dagokion administrazioaren webgunean argitaratu behar da.
Erregistro elektroniko orokorrak atari baten moduan funtzionatuko du, eta organismo edo entitate bakoitzaren erregistro elektronikoetarako irispidea erraztuko du.
Erregistro elektronikoak sortzeko xedapenek haien kudeaketaren ardura zer organok edo unitatek duen zehaztu dezakete, bai eta data eta ordu ofiziala zein den, eta egun baliogabeak zein diren ere.
Answer (option index, 0-based): 2
Behartuta egon gabe ere administrazioarekiko harremana bitarteko elektronikoen bidez izatea hautatzen duen pertsona fisikoak, gerora iritziz aldatu eta erabakitzen badu ez duela harremana elektronikoki izan nahi...
Options:
Iritziz aldatu duela adierazteko nahikoa izango da administrazioarekin lehenengo eragiketa papera erabilita egitea.
Jakinarazi egin behar dio izapidetzeko eskumena duen organoari iritziz aldatu duela, erabakia jasota gera dadin, eta komunikazio horrek berehalako ondorioak izango ditu.
Jakinarazi egin behar dio izapidetzeko eskumena duen organoari iritziz aldatu duela, erabakia jasota gera dadin, eta komunikazio horrek prozedura izapidetzeko eskumena duen organoak horren berri izan eta hurrengo bosgarren egun baliodunetik aurrera izango ditu ondorioak.
Jakinarazi egin behar dio izapidetzeko eskumena duen organoari iritziz aldatu duela, erabakia jasota gera dadin, eta komunikazio horrek prozedura izapidetzeko eskumena duen organoak horren berri izan eta hurrengo bosgarren egun naturaletik aurrera izango ditu ondorioak.
Answer (option index, 0-based): 2
Nola definitzen da Sektore publikoak bitarteko elektronikoen bidez jarduteko eta funtzionatzeko erregelamendua onartzen duen 203/2021 Errege Dekretuaren 2. artikuluan elkarreragingarritasunaren printzipioa?
Options:
Informazio-sistemek eta sistema horiek euskarri ematen dieten prozedurek datuak partekatzeko eta elkarren artean informazioa trukatzeko duten gaitasuna.
Zerbitzu elektronikoak diseinatu, sortu, mantendu eta eguneratzeko errespetatu behar diren printzipio eta tekniken multzoa, erabiltzaileei, bereziki desgaitasuna duten pertsonei eta adinekoei irispidea ematerakoan berdintasuna eta diskriminaziorik eza bermatzeko.
Administrazio publikoen gaitasuna, zerbitzuaren azken erabiltzailearengandik lortutako ezagutza abiaburu hartuta, zerbitzu aurrekumplimentatuak eman eta erabiltzaileen beharrei aurrea hartzeko.
Oinarrizko printzipioen eta gutxieneko segurtasun-baldintzen multzoa, dokumentuak biltegiratzen diren bitarteko eta euskarriei segurtasun-neurri egokiak aplikatzeko, sistemen kategorizazioaren arabera.
Answer (option index, 0-based): 0
Zer da administrazio-espedientea?
Options:
Dokumentu eta jarduketen multzo ordenatu bat da, jarraitutako prozedura adierazten duena eta administrazio-ebazpenaren aurrekari eta oinarri izateko balio duena, eta hura betearazteko eginbideak ere jasotzen dituena.
Administrazioaren eta administratuaren arteko harremana zuzentzen duen arau-multzoa da.
Autonomia-erkidego bakoitzeko erregistro zibilean gordetzen diren agirien eta karpeten multzoa da.
Administrazio Prozedura Erkidearen Legearen 89. artikuluan adierazten diren dokumentuak dira.
Answer (option index, 0-based): 0
Administrazio Publikoen Administrazio Prozedura Erkidearen 39/2015 Legea indarrean sartu zenetik...
Options:
Espediente fisikoa eta elektronikoa, biak erabiltzen dira, txandaka.
Espediente elektronikoa da dagoen bakarra.
Espediente elektronikoa zehapen-arloan soilik da nahitaezkoa.
Ebazpenak eta behin betiko egintzak soilik digitalizatzen dira, ez izapide-egintzak.
Answer (option index, 0-based): 1
Zer da NISAE?
Options:
Ziurtagiri elektronikoak eman eta kudeatzeaz arduratzen den enpresa publiko-pribatua.
Datuak Babesteko Euskal Bulegoaren izen berria.
Espediente elektronikoak digitalizatzeko udal-sistema.
EAEko Administrazioen Elkarreragingarritasun eta Segurtasun Nodoa.
Answer (option index, 0-based): 3
Urriaren 1eko 39/2015 Legearen 27.2 artikuluan aurreikusitakoaren arabera, zein hartuko dira administrazio-dokumentu publiko edo dokumentu pribatu original baten edo beste kopia autentiko baten kopia autentikotzat?
Options:
Administrazio-organo batek prozedura baten barruan emandakoak bakarrik, sekula ez partikularrek aurkeztutako dokumentuak.
Estatuko Administrazioaren fitxategi elektronikoetan aldez aurretik sartutako espedienteetatik datozen dokumentuak.
Edozein euskarritan eginda daudela ere, administrazio publikoetako organo eskudunek egindakoak, bermaturik geratzen bada kopia egin duen organoaren identitatea eta dokumentuaren edukia.
Prozedura ebazteko eskumena duten organoek egindakoak.
Answer (option index, 0-based): 2
Interesdunak dokumentu batzuk paperean aurkeztu, baina edozein arrazoiengatik ezin bazaizkio aurkeztu dituen unean itzuli, dokumentazioa digitalizatu, eta zer egingo da?
Options:
Berehala itzuliko zaizkio titularrari.
Gorde egingo zaizkio, gutxienez, sei hilabetean, jaso ditzan.
Suntsitu egingo dira berehala, Kultura eta Kirol Ministerioaren edo autonomia-erkidegoko organo eskudunaren eskumenen arabera.
Gorde egingo dira balio historikoa, artistikoa edo beste balio garrantzitsu bat duten dokumentu gisa, edo sinadurak edo eskuzko beste adierazpide edo adierazpide mekaniko batzuek dokumentuari balio berezi bat ematen dioten dokumentu gisa.
Answer (option index, 0-based): 1
Zer da administrazio bakoitzaren erregistro elektroniko orokor bakarra?
Options:
Behin prozedura administratiboak edo dagozkien jarduketak amaitu direnean dokumentu eta espediente elektronikoen eta beste dokumentu multzo edo informazio batzuen kudeaketa, kontserbazioa eta berreskuratzea ahalbidetzen duten sistemen eta zerbitzuen multzoa.
Eragiketa logaritmiko-informatiko bat aplikatu ostean lortzen den produktua; administrazio hori identifikatzeko zenbakizko kode bat da emaitza.
2015a baino lehenagoko espedienteak kontsultatzeko, administrazioetako funtzionario guztientzat eskuragarri dagoen datu-basea.
Dokumentu bakarra duen espedientea, zeina eskumena duen organoak digitalizatu baitu edo legitimatutako alderdietako batek aurkeztu.
Answer (option index, 0-based): 0
Zer da informazio lagungarria edo osagarria?
Options:
Administrazio-espedientearen parte izango da, baldin eta oharrak, zirriborroak, iritziak edo nahitaezkoak ez diren laburpenak badira.
Sinadura elektronikoa behar duen informazioa da, jatorria eta noiz eta non eman diren jakiteko.
Aplikazio, fitxategi eta datu-base informatikoetako informazioa, oharrak, zirriborroak, iritziak, laburpenak, komunikazioak eta barne nahiz administrazio-organo edo entitateen arteko txostenak, eta, orobat, administrazio publikoek emandako balio-judizioak, non eta ez diren prozedurari amaiera ematen dion administrazio-ebazpena baino lehen eskatutako nahitaezko eta aukerako txostenak.
Prozedurari amaiera ematen dion administrazio-ebazpena baino lehen eskatutako nahitaezko eta aukerako txostenak dira.
Answer (option index, 0-based): 2
Zer ez da NISAE?
Options:
Euskal sektore publikoko administrazio eta entitate guztietarako plataforma komuna da, eta nodo autonomiko gisa eratu da, haien artean eta gainerako administrazioekin (Estatuko Administrazio Orokorra eta autonomia-erkidegoak) datu elektronikoak trukatzeko, sinergiak batuz.
EAEko Administrazioen Elkarreragingarritasun eta Segurtasun Nodoa da.
Erakundeen arteko datu-trukerako, banatutako kudeaketa-ereduaren inguruan egituratzen den irtenbide komuna da.
Estatuko Administrazioan Segurtasuna Informatizatzeari buruzko Araua da.
Answer (option index, 0-based): 3
Zer alde dago ziurtagirien —zentsu hertsian ziurtagiri esaten zaienen— eta kopia ziurtatuen artean?
Options:
Ziurtagiria agentzia esleipendunak bakarrik ematen du; kopia ziurtatua, berriz, edozein langile publikok eman dezake, horretarako ezarritako prozeduraren bidez.
Ziurtagirien kasuan, dokumentu bat sortzen da, non ziurtagiria egin nahi zaion dokumentuaren eduki osoa edo zati bat kopiatzen edo transkribatzen baita; kopia ziurtatuen kasuan, berriz, dokumentuaren kopia bat egiten da, eta horren gainean ziurtapen-eginbide bat jartzen da.
Ziurtagiriak dokumentu juridikoak dira, eta kopia ziurtatuak, berriz, ez du froga-baliorik izaten, dagokion notario-zigilua ez badauka.
Ziurtagiriak espediente elektronikoaren parte dira, eta kopia ziurtatuak, berriz, nahitaezko txostenetan jaso gabeko egitate juridikoei buruzkoak direnean baino ez dira erantsiko.
Answer (option index, 0-based): 1
Zer da kopia autentikoa?
Options:
Kopia autentikoa dokumentu bat da, horretarako gaitasuna eta eskumena duen antolakunde batek emana, dokumentatzen dituen egitateei edo egintzei buruz legez tasatutako kasuetara mugatutako froga-balioa duena eta jatorrizko dokumentuaren baliorik ez duena.
Kopia autentikoa dokumentu berri bat da; administrazio bakoitzaren Erregistro Zentraleko zuzendaritza-organoak bakarrik ematen du, eta dokumentatzen dituen egitateei edo egintzei buruzko froga-balio osoa du.
Kopia autentikoa dokumentu berri bat da, horretarako gaitasuna eta eskumena duen antolakunde batek emana, dokumentatzen dituen egitateei edo egintzei buruzko froga-balio osoa duena, eta jatorrizko dokumentuaren balio bera duena zentzu guztietan.
Jatorrizko agirira zuzentzen duen dokumentua da, espediente jakin bat ebazteko erabakigarriak diren egitate eta egintzak soilik ziurtatzeko.
Answer (option index, 0-based): 2
«Kopia autentiko» bat emateko:
Options:
Eginbide bat behar da nahitaez, non adierazi behar baita egindako dokumentua jatorrizkoaren kopia dela «kopia autentikoa da» formula erabilita.
Nahikoa da zigilu digital instituzionala edo funtzionario publikoaren sinadura digitala.
Nahikoa da Administrazioaren esku dagoen dokumentu baten fotokopia bat egitea, inolako idatzoharrik gabe.
Eginbide bat behar da nahitaez, non adierazi behar baita egindako dokumentua jatorrizkoaren kopia dela «kopia autentikoa da» formula erabilita, bai eta zigilu digital instituzionala edo funtzionario publikoaren sinadura digitala ere.
Answer (option index, 0-based): 1
Zein dira elektronikoki sinatutako dokumentu baten identitateari buruzko bermeak?
Options:
Identitatea, osotasuna edo integritatea, egiazkotasuna, errebokaezintasuna eta konfidentzialtasuna.
Identitatea, osotasuna edo integritatea, autentikotasuna, errebokagarritasuna eta publizitatea.
Identitatea, osotasuna edo integritatea, publizitatea, errebokaezintasuna eta konfidentzialtasuna.
Identitatea, elkarreragingarritasuna, publizitatea eta errebokagarritasuna.
Answer (option index, 0-based): 0
Europako zer arauk bermatzen du sinadura elektroniko kualifikatuaren eta eskuz idatzitako sinaduraren arteko baliokidetasun juridikoa?
Options:
910/2014 (EB) Erregelamenduak.
910/2014 (EB) Zuzentarauak.
910/2014 (EB) Dekretuak.
Europako Batzordearen 910/2014 Legeak.
Answer (option index, 0-based): 0
Zer dira Zerga Agentzia, Izenpe eta Espainiako Abokatutzaren Kontseilu Nagusia?
Options:
Estatuko ziurtapen-agentzia bakarrak, zeinak Presidentetzako Ministerioan erregistratuta baitaude.
Ziurtagiria emateko enpresa esleipendunak, baina ez dute sinadurak baliozkoak diren egiaztatzeko eskumenik.
Estatuko ziurtapen-agintaritza batzuk, zeinak Ekonomia Gaietako eta Transformazio Digitaleko Ministerioan erregistratuta baitaude.
Ziurtapen-agentzien zaintza-eginkizuna baino ez duten agintaritzak.
Answer (option index, 0-based): 2
Zer alde dago ziurtagiri digital baten «gako pribatu» eta «gako publikoaren» artean?
Options:
Gako pribatuak ziurtagiria sinatzeko eta zifratzeko balio du, eta publikoak, berriz, ziurtagiria egiaztatzeko eta deszifratzeko.
Gako pribatuak ziurtagiria deszifratzen du, eta publikoak, berriz, sinatzeko aukera ematen du.
Gako pribatua ziurtagirian bertan egoten da, eta publikoa, berriz, isilpean.
Gako pribatuak sinatzeko baino ez du balio, eta publikoak, berriz, sinatzeko eta deszifratzeko aukera ematen du aldi berean.
Answer (option index, 0-based): 0
Izenpek egiten dituen ziurtagiriak direla eta, zein da zuzena?
Options:
Administrazio zentralak emandako benetakotasun-ziurtagiria badute bakarrik izango dira baliozkoak.
Administrazio- eta lege-balio osoa dute, indarrean dauden bitartean.
Administrazio- eta lege-balio osoa dute Eusko Jaurlaritzarekin eta foru-aldundiekin lotutako prozeduretan, indarrean dauden bitartean.
Administrazio- eta lege-balio osoa dute urtebeterako, eta indarraldia beste bi aldiz luza daiteke.
Answer (option index, 0-based): 1
Hauetako zein izan daitezke ziurtapen-agintaritza?
Options:
Bakarrik Estatuko Administrazio zentralari lotuta dauden erakunde publikoak.
Bakarrik merkataritza-helburuak dituzten pertsona juridikoak.
Bakarrik eskumena duen organismo ofizialak behar bezala egiaztatu dituen pertsona fisiko edo juridikoak.
Bakarrik Estatutako Administrazio zentralari lotutako erakunde publiko eta pribatuak.
Answer (option index, 0-based): 2
Nork eska dezake Izenperen «herritarren ziurtagiria»?
Options:
18 urtetik gorako pertsona fisikoak eskatu behar du bere izenean, zerbitzu publikoekin lotura duten gaietan erabiltzeko.
16 urtetik gorako pertsona juridiko pribatuak eskatu behar du bere izenean, zerbitzu pribatuekin lotura duten gaietan erabiltzeko.
16 urtetik gorako pertsona fisikoak eskatu behar du bere izenean, zerbitzu publikoekin lotura duten gaietan erabiltzeko.
Pertsona fisikoak eskatu behar du, adina edozein dela ere, bere izenean, zerbitzu publikoekin lotura duten gaietan erabiltzeko.
Answer (option index, 0-based): 2
Zer egin daiteke ziurtagiri elektronikoen bidez?
Options:
Mezuak sinatu, ez segurtasun handiegiarekin, ziurtapen-agentziak erabat ziurrak ez direlako.
Ziurtagiria egiteko gaitasuna duen pertsonaren kargua ezkutatu.
Ziurtagiria eskatu eta gakoaren jabe den pertsona identifikatu, eta, hala badagokio, baita kide den antolakundea ere.
Pertsonaren kargua ezkutatu, segurtasunez eta anonimoki sinatu ahal izateko.
Answer (option index, 0-based): 2
Sinadura elektroniko aurreratua dela eta, zein da erantzun zuzena?
Options:
Aukera ematen du sinatu aurretik datuetan egiten den zernahi aldaketa detektatzeko, eta hori desabantaila da dokumentuaren edukia babesteko.
Aukera ematen du sinatu ondoren datuetan egiten den zernahi aldaketa detektatzeko, eta hori sekulako abantaila da dokumentuaren edukia babesteko.
Guztiz segurua da, kopiatu eta erraz erreproduzitu baitaiteke, nahiz eta zailtasun batzuk izan.
Faktura telematikoetan edo hiritarrek erabiltzea onartuko da, baita erakunde publikoek erabiltzea ere segurtasun eta pribatutasun osoa eskatzen duten kudeaketetan.
Answer (option index, 0-based): 1
Hezkuntzaren arloko eskumena...
Options:
Espainiako Konstituzioaren 148.1.30 artikuluan arautzen da.
Estatuak eta Euskal Autonomia Erkidegoak elkarrekin partekaturiko eskumena da.
Estatuaren eskumen esklusiboa da, Espainiako Konstituzioaren 149.1.30 artikuluaren arabera.
EAEren eskumen esklusiboa da, Espainiako Konstituzioaren 149.1.30 artikuluaren arabera.
Answer (option index, 0-based): 1
Legediaren arabera, nola emango da hezkuntzaren zerbitzu publikoa?
Options:
Ikastetxe publikoen bidez bakarrik.
Ikastetxe publikoen eta itunpeko nahiz itundu gabeko ikastetxe pribatuen bidez.
Itunpeko ikastetxeen bidez bakarrik.
Ikastetxe publikoen eta itunpeko ikastetxe pribatuen bidez.
Answer (option index, 0-based): 3
Udalei hezkuntza-administrazioarekin lankidetzan jardutea dagokie,
Options:
2025erako hezkuntza eta prestakuntza dela eta, Europan ezarritako ildo estrategikoak biltzeko.
Ikastetxe publikoak sortzeko, eraikitzeko eta haien mantentze-lanak egiteko, baita derrigorrezko eskolaldia betetzen dela ziurtatzeko ere.
Ikastetxe pribatuak sortzeko, eraikitzeko eta haien mantentze-lana egiteko bakarrik, bai eta derrigorrezko eskolatzea betetzen dela ziurtatzeko ere.
Irakaskuntzaren programazio orokorra ezartzeko, herritarren hezkuntza-beharrak asetzera bideraturiko plangintza-neurrien bidez.
Answer (option index, 0-based): 1